CELEX: 62008TN0342
Language: bg
Date: 2008-08-18 00:00:00
Title: Дело T-342/08: Жалба, подадена на 18 август 2008 г. — Batchelor/Комисия

25.10.2008   
            
            
               BG
            
            
               Официален вестник на Европейския съюз
            
            
               C 272/41
            
         Жалба, подадена на 18 август 2008 г. — Batchelor/Комисия
   (Дело T-342/08)
   (2008/C 272/82)
   Език на производството: английски
   Страни
   
      Жалбоподател: Edward William Batchelor (Брюксел, Белгия) (представители: F. Young, Solicitor, A. Barav, Barrister и D. Reymond, lawyer]
   
      Ответник: Комисия на Европейските общности
   Искания на жалбоподателя
   
               —
            
            
               да се отменят мълчаливия отказ на Европейската комисия от 11 юни 2008 г. съгласно член 8, параграф 3 от Регламента за достъп, Решение SG/E/3/HP/cr D(2008)5545 на Комисията от 3 юли 2008 г. за изричен отказ и Решение SG/E/3/EV/psi D(2008)6636 на Комисията от 7 август 2008 г. за изричен отказ относно заявление за достъп до документи, подадено съгласно Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, 2001 г., стр.43; Специално издание на български език 2007 г., глава 1, том 3, стр.76),
            
         
               —
            
            
               да се осъди Комисията да заплати направените от нея разноски, както и тези, направени от жалбоподателя в хода на това производство.
            
         Правни основания и основни доводи
   Тази жалба за отмяна на основание член 230, параграф 4 ЕО е подадена срещу мълчаливия отказ на Комисията от 11 юни 2008 г. и Решение SG/E/3/HP/cr D(2008)5545 от 3 юли 2008 г. и Решение SG/E/3/EV/psi D(2008)6636 от 7 август 2008 г. за изричен отказ, приети съгласно Регламент (ЕО) № 1049/2001 (1) („Регламента за достъп“), с които Комисията отхвърля заявлението на жалбоподателя за достъп до документи на Комисията, изпратени на и получени от белгийските власти, относно нотифицирането на мерки, предприети съгласно член 3а, параграф 1 от Директива 89/552/ЕИО на Съвета относно координирането на някои разпоредби, формулирани в действащи закони, подзаконови и административни актове на държавите-членки, отнасящи се до упражняване на телевизионна дейност (2), изменена с Директива 97/36/ЕО на Европейския парламент и на Съвета от 30 юни 1997 г. (3)
   
   Жалбоподателят твърди, че непредставянето от страна на Комисията на адекватни и достатъчни причини, за да откаже достъп до исканите документи, представлява нарушение на член 253 ЕО и на член 8, параграф 1 от Регламента за достъп и вследствие на това обжалваното решение е опорочено от нарушение на съществено процесуално изискване, предвидено в член 230, параграф 2 ЕО.
   По-нататък, жалбоподателят твърди, че като се позовава неправилно на допустимите изключения, за да откаже достъп до исканите документи, Комисията е нарушила член 255 ЕО и член 1, буква а), член 2, параграфи 1 и 3, член 4, параграфи 1-6 от Регламента за достъп и вследствие на това обжалваното решение е опорочено от нарушение на Договора и на всякаква правна норма по неговото прилагане, предвидено в член 230, параграф 2 ЕО.
   
      (1)  Регламент (ЕО) № 1049/2001 на Европейския парламент и на Съвета от 30 май 2001 г. относно публичния достъп до документи на Европейския парламент, на Съвета и на Комисията (ОВ L 145, стр.43; Специално издание на български език 2007 г., глава 1, том 3, стр.76).
   
      (2)  ОВ L 298, стр. 23; Специално издание на български език 2007 г., глава 6, том 1, стр. 215).
   
      (3)  ОВ L 202, стр. 60; Специално издание на български език 2007 г., глава 6, том 2, стр. 232).